- Formula 1™ se vede în AntenaPLAY! Nu rata Marele Premiu al Australiei duminică, de la ora 6:00!
În acest an, Paștele ortodox cade pe data de 5 mai, iar cel catolic va fi sărbătorit pe 31 martie, astfel că mulţi elevi şi părinţi se întreabă când vor avea parte de zilele libere.
Cât durează vacanţa de Paşte a elevilor în 2024
Inițial, vacanța de Paște pentru anul 2024 era planificată în perioada 13-21 aprilie, conform anunțului Ministerului Educației din anul 2023. Ulterior, această perioadă a fost modificată, deoarece nu cuprindea nici Paștele ortodox, nici cel catolic.
Astfel, vacanța de Paște 2024 a fost stabilită de sâmbătă, 27 aprilie 2024, până marți, 7 mai 2024, având o durată totală de 11 zile. Această perioadă va acoperi sărbătorile pascale ale Bisericii Ortodoxe, însă nu și pe cele ale Bisericii Catolice, potrivit Antena 3 CNN.
"Anul școlar 2023-2024 este unul atipic. În sensul în care zilele libere de Paște sunt foarte aproape de zilele libere aferente sărbatorii zilei de 1 Mai. Adică, mai concret, 1 mai este miercuri – zi liberă. Urmează 2 Mai care probabil se va face punte. 3 Mai este Vinerea Mare, sâmbată și duminică este Paștele, luni este a doua zi de Paște. Marți, 7 Mai este a treia zi de Paște si este zi liberă conform contractului colectiv de muncă în Educație", informa ministrul Educației, Ligia Deca, anul trecut, potrivit portalinvatamant.ro.
La rândul lor, adulții vor beneficia de o minivacanță de șase zile în luna mai, care va include și liberul de 1 Mai - Ziua Muncii. Guvernul a declarat ziua de 2 Mai ca fiind liberă, pentru a face punte între 1 Mai și Vinerea Mare, care va fi pe 3 Mai. Astfel, românii vor avea ocazia să se bucure de o perioadă mai lungă de odihnă.
Lista zilelor libere din 2024
În 2024 avem 17 zile libere, cu două mai multe decât anul trecut, însă multe dintre ele pică în weekend. Iată lista completă:
- 1 ianuarie – Anul Nou (luni)
- 2 ianuarie – Anul Nou (marți)
- 6 ianuarie – Bobotează (sâmbătă)
- 7 ianuarie – Sfântul Ioan Botezătorul (duminică)
- 24 ianuarie – Ziua Unirii Principatelor Române (miercuri)
- 1 mai – Ziua Muncii (miercuri)
- 2 mai (zi liberă stabilită de Guvern anul 2024)
- 3 mai – Vinerea Mare
- 5 mai – prima zi de Paște ortodox 2024 (duminică)
- 6 mai – a doua zi de Paște ortodox 2024 (luni)
- 1 iunie – Ziua Copilului (sâmbătă)
- 23 iunie – Rusalii (duminică)
- 24 iunie – A două zi de Rusalii (luni)
- 15 august – Adormirea Maicii Domnului (joi)
- 16 august (zi liberă stabilită de Guvern pentru anul 2024)
- 30 noiembrie – Sfântul Andrei (sâmbătă)
- 1 decembrie – Ziua Națională a României (duminică)
- 25 decembrie – prima de Crăciun (miercuri)
- 26 decembrie – a doua zi de Crăciun (joi)
- 27 decembrie (zi liberă stabilită de Guvern pentru anul 2024)